CELEX: 32011D0416
Language: da
Date: 2011-07-14 00:00:00
Title: 2011/416/EU: Kommissionens gennemførelsesafgørelse af 14. juli 2011 om godkendelse af visse ændrede programmer for udryddelse og overvågning af dyresygdomme og zoonoser for 2011 og om ændring af afgørelse 2010/712/EU for så vidt angår EU-tilskuddet til programmer, der blev godkendt ved nævnte afgørelse (meddelt under nummer K(2011) 4993)

15.7.2011   
            
            
               DA
            
            
               Den Europæiske Unions Tidende
            
            
               L 185/77
            
         KOMMISSIONENS GENNEMFØRELSESAFGØRELSE
   af 14. juli 2011
   om godkendelse af visse ændrede programmer for udryddelse og overvågning af dyresygdomme og zoonoser for 2011 og om ændring af afgørelse 2010/712/EU for så vidt angår EU-tilskuddet til programmer, der blev godkendt ved nævnte afgørelse
   (meddelt under nummer K(2011) 4993)
   (2011/416/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 27, stk. 5 og 6, og
   ud fra følgende betragtninger:
   
               (1)
            
            
               Ved beslutning 2009/470/EF er der fastsat procedurer vedrørende EU-tilskud til programmer for udryddelse, bekæmpelse og overvågning af dyresygdomme og zoonoser.
            
         
               (2)
            
            
               I henhold til Kommissionens beslutning 2008/341/EF af 25. april 2008 om fastsættelse af EF-kriterier for nationale programmer for udryddelse, bekæmpelse og overvågning af visse dyresygdomme og zoonoser (2) skal programmer, som medlemsstaterne forelægger, for at blive godkendt som EU-finansieringsforanstaltninger mindst opfylde kriterierne i bilaget til nævnte beslutning.
            
         
               (3)
            
            
               Ved Kommissionens afgørelse 2010/712/EU af 23. november 2010 om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2011 og efterfølgende år (3) godkendes visse nationale programmer, ligesom satsen og maksimumbeløbet for EU-tilskuddet til hvert enkelt program, der er forelagt af medlemsstaterne, fastsættes.
            
         
               (4)
            
            
               Spanien har forelagt et ændret program for overvågning og udryddelse af bluetongue med det formål at indføre obligatorisk vaccination mod serotype 8 i visse regioner efter flere udbrud af sygdommen.
            
         
               (5)
            
            
               Slovakiet har forelagt et ændret vaccinationsprogram for udryddelse af rabies med det formål at udvide det område, hvor der udlægges madding, efter forekomst af sygdommen i områder i Polen, der støder op til Slovakiet.
            
         
               (6)
            
            
               Polen og Finland har forelagt ændrede programmer for udryddelse af rabies med det formål at indføre oral vaccination i visse områder i nabotredjelande, der støder op til Unionen, for at beskytte Unionen mod, at inficerede vilde dyr genindslæber rabies over de fælles grænser.
            
         
               (7)
            
            
               Kommissionen har vurderet de ændrede programmer, som Spanien, Polen, Slovakiet og Finland har forelagt, fra både et veterinært og et finansielt synspunkt. Det er konstateret, at programmerne opfylder de relevante EU-veterinærbestemmelser og navnlig kriterierne i beslutning 2008/341/EF.
            
         
               (8)
            
            
               De ændrede programmer, som Spanien, Polen, Slovakiet og Finland har forelagt, bør derfor godkendes.
            
         
               (9)
            
            
               Ved afgørelse 2010/712/EU fastsættes EU-tilskuddet til Slovakiet for det arbejde med oral vaccination, der er omfattet af det årlige program for udryddelse af rabies i den pågældende medlemsstat, og som foretages i nabotredjelandes tilgrænsende områder. I samme afgørelse fastsættes endvidere EU-tilskuddet til Litauen for det arbejde med oral vaccination, der er omfattet af det flerårige program for udryddelse af rabies i den pågældende medlemsstat, og som iværksættes i nabotredjelandes tilgrænsende områder.
            
         
               (10)
            
            
               Der bør derfor også ydes EU-tilskud til de dele af programmerne for udryddelse af rabies i Polen og Finland, som iværksættes i de områder i nabotredjelande, der støder op til Unionen.
            
         
               (11)
            
            
               Ved nærværende afgørelse godkendes de ændrede programmer for udryddelse af rabies, som Polen og Finland har forelagt, og dette har betydning for de beløb, der er nødvendige for at gennemføre programmerne i de pågældende medlemsstater som godkendt ved afgørelse 2010/712/EU. Maksimumsbeløbet for EU-tilskuddet til programmerne for udryddelse af rabies i Polen og Finland, jf. nævnte afgørelse, bør derfor justeres i overensstemmelse hermed.
            
         
               (12)
            
            
               Afgørelse 2010/712/EU bør derfor ændres i overensstemmelse hermed.
            
         
               (13)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Det ændrede program for overvågning og udryddelse af bluetongue, som Spanien forelagde den 1. februar 2011, godkendes for perioden 1. januar 2011 til 31. december 2011.
   Artikel 2
   De ændrede programmer for udryddelse af rabies, som Polen, Slovakiet og Finland forelagde hhv. den 5. april 2011, den 13. december 2010 og den 12. april 2011, godkendes for perioden 1. januar 2011 til 31. december 2011.
   Artikel 3
   I artikel 10 i afgørelse 2010/712/EU foretages følgende ændringer:
   
               1)
            
            
               Stk. 2, litra c), affattes således:
               
                           »c)
                        
                        
                           må ikke overstige:
                           
                                       i)
                                    
                                    
                                       1 800 000 EUR til Bulgarien
                                    
                                 
                                       ii)
                                    
                                    
                                       620 000 EUR til Estland
                                    
                                 
                                       iii)
                                    
                                    
                                       1 450 000 EUR til Ungarn
                                    
                                 
                                       iv)
                                    
                                    
                                       7 110 000 EUR til Polen
                                    
                                 
                                       v)
                                    
                                    
                                       5 000 000 EUR til Rumænien
                                    
                                 
                                       vi)
                                    
                                    
                                       700 000 EUR til Slovakiet
                                    
                                 
                                       vii)
                                    
                                    
                                       200 000 EUR til Finland.«
                                    
                                 
                     
         
               2)
            
            
               Stk. 4 affattes således:
               »4.   Uanset stk. 2 og 3 må EU-tilskuddet for den del af de polske, slovakiske og finske flerårige programmer, der gennemføres uden for Unionens område:
               
                           a)
                        
                        
                           kun ydes til udgifter til indkøb og distribution af oral vaccine og madding
                        
                     
                           b)
                        
                        
                           fastsættes til 100 % og
                        
                     
                           c)
                        
                        
                           ikke overstige:
                           
                                       i)
                                    
                                    
                                       630 000 EUR til Polen
                                    
                                 
                                       ii)
                                    
                                    
                                       250 000 EUR til Slovakiet
                                    
                                 
                                       iii)
                                    
                                    
                                       65 000 EUR til Finland.«
                                    
                                 
                     
         Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 14. juli 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 115 af 29.4.2008, s. 44.
   
      (3)  EUT L 309 af 25.11.2010, s. 18.